پاکستان کی معروف اداکارہ کا حرم امام رضا(ع) سے والہانہ عشق

پاکستان کی معروف ٹی اداکارہ نے حرم امام رضا(ع) میں اپنے والہانہ عشق کا اظہار کرتے ہوئے کہا کہ میری یہاں پر حاضری اللہ کی خاص مہربانی ہے ۔

خبر کا کوڈ: ۵۹

تاریخ: ۳۰ بهمن ۲۰۲۵ - ۱۳:۳۹

آستان نیوز کی رپورٹ کے مطابق؛ پاکستان سے چند ایک معروف آرٹسٹوں اور مشہور شخصیات نے حرم امام رضا(ع) کا دورہ کیا ،اس وزٹ کے دوران ایک ایسی شخصیت جس کا دل حرم امام رضا(ع) سے خاص طور پر جڑا ہوا نظر آیا بتای می مایا تھیں ،پاکستان کی مشہور ادکارہ،میزبان اور ٹی وی کا جانا پہچانا چہرہ۔
بتای می مایا کہتی ہیں کہ مشہد آنے سے پہلے میں بڑے سخت دنوں سے گزر رہی تھی  ایسے ایّام جن میں لگتا تھا کہ تمام تاریکیاں ایک جگہ اکھٹی ہوگئی ہیں۔
وہ کہتی ہیں کہ جب تین گھنٹے سے بھی کم وقت میں میرا ویزا لگا تو مجھے یقین نہیں آ رہا تھا ،ایسا لگ رہا تھا یہ سب انسان کے بس کی بات نہیں بلکہ امام رضا(ع) نے میرے لئے دروازہ کھول دیا ہے اسی لمحے سمجھ گئی تھی کہ یہ سفر ایک عام سفر نہیں بلکہ ایک روحانی بلاوا ہے ۔
جب وہ صحن انقلاب میں داخل ہوئیں تو ایک لمحہ کے لئے ٹھہر گئیں ،یہ زائرہ جو کہ اہلسنت مسلک سے تعلق رکھتی ہیں کہتی ہیں کہ جب میری نظر گنبد پر پڑی تو دل کی حالت ہی یکدم بدل گئی ایسے لگ رہا تھا جسے بے تابی اور سکون دونوں ایک جگہ اکھٹے ہو گئے ہیں۔
انہوں نے کہا کہ یہ سفر بغیر کسی منصوبہ بندی کے ہوا اور میرے سامنے زندگی کی ایک نئی تصویر کھلی ہے ۔
آخر میں اس وفد کے ہمراہ آنے والی تمام شخصیات نے آستان قدس رضوی کے ثقافتی اور میڈیا شعبوں ،مرکزی میوزیم اور رواق خدمت کا دورہ کیا۔
اہم الفاظ: آستان قدس رضوی، حرم امام رضا(ع)، صحن انقلاب، پاکستانی اداکارہ، آرٹسٹ، ٹی وی